**אברהם - אבי המאמינים \ ד"ר (יחזקאל) חזי כהן**

**הצלת ישמעאל – כ"א ט-כא**

**הרצאה מספר 19**

התורה מתארת את שילוח ישמעאל ואת שארע לו בדרך למצרים. ובעיקר את הצלתו על ידי האל. פרופ' אוריאל סימון עמד על ההקבלה המפתיעה שבין סיפורנו לסיפור העקדה.

א' סימון, גירוש ישמעאל – העקדה שקדמה לעקדת יצחק, **בקש שלום ורדפהו**, עמ' 57-54.

**מאגר שאלות:**

1. עמדו על מערכת ההקבלות בין שני הסיפורים? (55-54). מומלץ לערוך טבלה.
2. מדוע הוא מכנה את גירוש ישמעאל עקדה? (55)
3. מה פשר ההקבלה העקבית הזו? (55)
4. מה ההבדל בין שתי הפרדות מישמעאל ויצחק לפרדה מארצו ומולדתו? (56-55)
5. מה הצד השווה בין שתי העקדות מבחינה רגשית ומוסרית? (56)
6. מדוע לא שלח אברהם את ישמעאל עם רכוש, לפי הראב"ע? (56)
7. מדוע בעקדת ישמעאל הובטח שהמעשה מוצדק ושגורלו של הילד יהיה טוב, ואילו בעקדת יצחק אי אפשר היה לגלות לאברהם שאחרית הילד תהיה טובה? (56)
8. האם התורה רגישה לפן המוסרי? כיצד הדבר בא לידי ביטוי? (57-56)
9. סימון טען "רק לה' לבדו יש הסמכות לצוות על הפרת מוסרו, וכן שההפקעה הזמנית הזאת לא נועדה לערער את תוקפו של המוסר." (57). הסבירו את טענתו? ומהיכן למד זאת?
10. מה ההבדלים בין יפתח הגלעדי לאברהם? (57) וכיצד מביע סיפור זה את אותה התפיסה העולה מסיפורי העקדה?